मायावती की सुरक्षा में खर्च होंगे 48 करोड़  
यूपी की मुख्यमंत्री मायावती की सुरक्षा पर 26 करोड़ और उनके बंगले की सुरक्षा पर 22 करोड़ और खर्च करने का इंतजाम किया गया है।
उत्तर प्रदेश के सप्लीमेंटरी बजट में यूपी की मुख्यमंत्री मायावती की सुरक्षा पर 26 करोड़ और उनके बंगले की सुरक्षा पर 22 करोड़ और खर्च करने का इंतजाम किया गया है। विपक्ष इसे लेकर मायावती को निशाना बना रहा है। वहीं मायावती के समर्थक कह रहे हैं कि एसपीजी का इस साल का बजट 260 करोड़ तय करने वालों को मायावती की सुरक्षा पर बोलने का अधिकार नहीं है।  गौरतलब है कि मायावती की सुरक्षा के लिए अब और 20 एमबेसेडर कार, 10 जैमर लगी गाड़ियां और खरीदी जाएंगी।  सदन में विपक्ष के नेता शिवपाल यादव का कहना है कि सुरक्षा के नाम पर जब मुख्यमंत्री इतना खतरा है तो फिर उत्तर प्रदेश की कुर्सी छोड़ के चली जाएं, इस्तीफा दे दें।  ज्ञात हो कि कुछ समय पूर्व दो दहशतगर्द मारे गए थे जिनके पास से सीएम आवास का नक्शा प्राप्त हुआ था। इसी घटना के बाद से मुख्यमंत्री सख्त सुरक्षा घेरे में रहने लगीं।